wickkiey/tamil-wikipedia-chunked huggingface dataset:
# விக்கிப்பீடியா:சிறப்புக் கட்டுரைகள் முன்மொழிவு/தமிழர் சமையல்

உமாபதி, தற்போது கட்டுரை அளவில் சிறிதாகவும் பலமுனைப் பார்வைகளை கொண்டிராததாகவும் உள்ளது. பேச்சுப் பக்கத்தில் தரப்பட்டுள்ள இன்னும் பல கருத்துக்கள் கட்டுரைக்குள் எடுத்தாளப்படவேண்டும். இவற்றை செய்த பிறகு, நிச்சயம் சிறப்புக் கட்டுரைத் தகுதிக்குப் பரிந்துரைக்கலாம்--ரவி 08:29, 1 அக்டோபர் 2006 (UTC)
# விக்கிப்பீடியா:சிறப்புக் கட்டுரைகள் முன்மொழிவு/யாழ்ப்பாணத்து உணவுப் பழக்கம்

மயூரனாதன், இதை இன்னும் விரிவாக்குவார் என்று எதிர்ப்பார்க்கிறேன். அவர் எழுதி முடித்ததாக தெரிவித்த பின் சிறப்புக் கட்டுரை ஆக்கலாம். பொருத்தமான ஒரு சில படங்களாவது இணைத்தால் நன்றாக இருக்கும். சிறப்புக் கட்டுரையாக்க எவ்வித ஆட்சேபணையுமில்லை. இது போன்ற கட்டுரைகள் தமிழ் விக்கிபீடியாவில் மட்டுமே சிறப்புக் கட்டுரைகளாக முதன்முதலில் இடம்பெறுவது குறிப்பிடத்தக்கது. பிற மொழி விக்கிகளில் இது போன்று முயன்றாலும் எழுதுவது கடினம். பாராட்டுக்கள், மயூரனாதன். தற்போது, புது சிறப்புக் கட்டுரைகளுக்கான தட்டுப்பாடு நிலவுகிறது. நல்ல கட்டுரைகளை இனங்கண்டு பரிந்துரைப்பதற்கு நன்றி, உமாபதி--ரவி 08:33, 1 அக்டோபர் 2006 (UTC)
# குமுதம் (இதழ்)

**குமுதம்** (*Kumudam*) தமிழ்நாட்டில் வெளியாகும் பிரபல வார இதழாகும். இது ஒரு வணிக இதழாகும். இது எஸ்.ஏ.பி. அண்ணாமலை மற்றும் அவரது நெருங்கிய நண்பரும் நம்பிக்கைக்குரியவருமான பி.வி. பார்த்தசாரதி ஆகியோரால் 1948 இல் தொடங்கப்பட்டது. குமுதம் குழுமத்தினால் குமுதம் ரிப்போட்டர், குமுதம் தீராநதி, குமுதம் சினேகிதி, குமுதம் பக்தி, குமுதம் ஜோதிடம், குமுதம் ஹெல்த் ஸ்பெஷல் போன்ற இதழ்கள் வெளியிடப்படுகின்றன. 1986 இல் 620,000 பிரதிகள் புழக்கத்தில் இருந்தது. 2001, 2002 காலப்பகுதியில் குமுதம் யாழ்மணம் என்ற இணைய இதழும் வெளியானது. இதில் புலம்பெயர்ந்த ஈழத்தவர்களின் படைப்புகளும், இந்தியத் தமிழர்களின் படைப்புகளும் பிரசுரமாகிக் கொண்டிருந்தன.
# குமுதம் (இதழ்)

## சர்ச்சை

செப்டம்பர் 2015 இல், *குமுதம் ரிப்போர்ட்டர்* நாளிதழில் வெளியான ஒரு கட்டுரையில், "லெக்கிங்ஸ்" அணியும் பெண்களை விமர்சித்தபோது, குமுதம் விமர்சனத்திற்கு உள்ளானது. கட்டுரையில் பயன்படுத்தப்பட்டுள்ள பெண்களின் படங்கள் அனுமதியின்றி அச்சிடப்பட்டதாக கூறப்படுகிறது.
# குமுதம் (இதழ்)

## முக்கிய நபர்கள்

- நிறுவிய ஆசிரியர் - எஸ்.ஏ.பி. அண்ணாமலை
- நிறுவிய பதிப்பாளர் - பி.வி.பார்த்தசாரதி
- அச்சிட்டு வெளியிடுபவர் - பா.வரதராசன்
- ஆசிரியர் ப்ரியா கல்யாணராமன் (எ) ராமசந்திரன்
# பரராசசேகரன்

**பரராசசேகரன்** என்பது, யாழ்ப்பாண இராசதானியை ஆண்ட ஆரியச் சக்கரவர்த்திகள் குடியைச் சேர்ந்த மன்னர்கள், தங்களுக்கு மாறிமாறி வைத்துக்கொண்ட அரியணைப் பெயர்களுள் இரண்டில் ஒன்றாகும். இன்னொரு பெயர் செகராசசேகரன் என்பதாகும்.  
யாழ்ப்பாண வைபவமாலையோ, வையாபாடலோ கைலாயமாலையோ யாழ்ப்பாணத்து அரசர்களின் அரியணைப் பெயர்கள் பற்றி எதுவும் குறிப்பிடவில்லை. பின்வந்த ஆய்வாளர்கள், மேற்படி நூல்களையும், பிற்காலத்தில் போத்துக்கீசரால் எழுதப்பட்ட நூல்களையும் வேறு ஆவணங்களையும் கருத்தில் கொண்டு யாழ்ப்பாணத்து அரசர்கள் அரியணைப்பெயர்களைக் கொண்டிருந்தனர் என்ற முடிவுக்கு வந்தனர்.  
இக்குடியின் இரண்டாவது மன்னனில் தொடங்கி, 1450 இல் சப்புமால் குமாரயா என்பவன் யாழ்ப்பாணத்தைக் கைப்பற்றியது வரை ஐவர் பரராசசேகரன் என்னும் பெயரைத்தாங்கி ஆட்சி புரிந்துள்ளனர் என்கிறார் யாழ்ப்பாணச் சரித்திரம் என்னும் நூலை எழுதிய செ. இராசநாயகம். பதினேழு ஆண்டுகளின் பின் மீண்டும் இக்குடி ஆட்சிக்கு வந்தது. 1620 இல் போத்துக்கீசர் முற்றாக யாழ்ப்பாணத்தை ஆட்கொள்ளும் வரை மேலும் ஐவர் இப் பெயருடன் ஆட்சி செய்துள்ளனர்.  
இராசநாயகத்தின் குறிப்பிட்டபடி, பரராசசேகரன் என்னும் பெயர்கொண்ட யாழ்ப்பாண மன்னர்களின் பெயர்கள் கீழே தரப்பட்டுள்ளன.  
1. குலசேகரன் - (1246 - 1256)
1. விக்கிரமன் - (1279 - 1302)
1. மார்த்தாண்டன் - (1325 - 1348)
1. வீரோதயன்- (1371 - 1394)
1. குணவீரன் - (1417 - 1440)
1. பெயர் தெரியாத மன்னன் - (1478 - 1519)
1. புவிராஜபண்டாரம் - (1561 - 1565)
1. காசிநயினார் - (1565 - 1570)
1. புவிராஜபண்டாரம் - (1582 - 1591)
1. எதிர்மன்னசிங்கம் - (1591 - 1615)
# யமத்தா நோ ஒரொச்சி

**யமத்தா நோ ஒரொச்சி** ஜப்பானியத் தொன்மவியில் இடம்பெறும் ஒரு இராட்சத எண்தலை பாம்பு ஆகும். ஜப்பானிய மொழியில் இதை ヤマタノオロチ என்று அழைப்பர். இது, 八俣—の--大蛇 முன்று பகுதிகளாக பிரித்து நோக்கப்படல் வேண்டும். இது "யமத்தா நோ ஒரொச்சி" என வாசிக்கப் பட வேண்டும்.  
: 八--ய --எட்டு
: 俣--மத்தா-பிரிவுகள்
: の--நொ--உடைமையை குறிக்கும் விகுதி
: 大蛇-- ஒரொச்சி
: 大--ஒ--பெரிய
: 蛇--ரொச்சி-- பாம்பு  
சுருக்கமாக இராட்சத எண்தலை பாம்பு எனலாம்.  
இதை ஒரு டிராகன் விவரிக்கப்படுவது உண்டு. இந்த கொடிய விலங்கை சுசனோ என்ற கடவுள் கொன்றதாக பிரபல கதையாடல் ஒன்று தெரிவிக்கின்றது. இக்கதையாடல் மிக தத்ரூபமாக மேடையேற்றப்படுவது வழக்கம்.
# நோம் சோம்சுக்கி

**நோம் சோம்சுக்கி** (, பிறப்பு: டிசம்பர் 7, 1928) அமெரிக்காவில் வாழும் ஓர் பேரறிஞர். இவருடைய முழுப்பெயர் *ஆவ்ரம் நோம் சோம்சுக்கி* (*Avram Noam Chomsky*) ஆகும். பல துறைகளில் அடிப்படையான அறிவாக்கங்கள் தந்திருக்கின்றார். அமெரிக்காவில் உள்ள மாசாச்சுசெட்சு இன்சிட்டிட்யூட் ஆஃவ் டெக்னாலச்யில் (*MIT*) பல்லாண்டுகள் பணியாற்றி, பேராசிரியராக இருந்து ஓய்வு பெற்றவர். மொழியியல் துறையில் தோற்றுவாய் இலக்கணம் (*generative grammar*) என்னும் அறிவுக்கொள்கையை முன்வைத்தவர். மொழியியல் துறையில் தலைசிறந்த பேரறிஞர்களில் ஒருவராய் அறியப்படுகின்றார். உள்ளம், அறிவுத்திறன், உள்ளறிவு, உள்ளுணர்தல் முதலியவற்றைத் தொடர்பு கொள்ளும் அறிதிறன் அறிவியல் (cognitive science) என்னும் துறையில் பெரும் புரட்சியைத் தூண்டியவர் இவர்.  
மொழியியல், அறிதிறன் அறிவியல், கணினியியல் ஆகிய துறைகளில் ஏற்படுத்திய தாக்கம் மட்டுமின்றி, இவர் ஐக்கிய அமெரிக்க நாடுகள் உட்பட பன்னாட்டு வெளியுறவுக் கொள்கைகளையும் செயல்பாடுகளையும் மிக முனைப்புடன் திறனாய்வு செய்து பரவலாகப் பகிர்ந்து கொண்டு வந்திருக்கின்றார். கலை, இலக்கியம் பற்றிய தலைப்புகளில் எழுதுகின்ற உயிர் வாழும் அறிஞர்கள் யாவரைக் காட்டிலும் அதிக அளவு எண்ணிக்கையில் மேற்கோள்கள் காட்டப்பட்ட புகழ் மிக்க எழுத்தாளராக இருப்பவர் இவர். அண்மையில் நடத்திய ஆய்வின் படி 1980–1992 ஆம் காலப்பகுதியில், மேற்குலக வரலாற்றிலேயே அதிக அளவு மேற்கோள் சுட்டப்பட்ட ஆசிரியராக அல்லது படைப்புகளில் முதல் 10 ஆக அறியப்படுபவர்.
# நோம் சோம்சுக்கி

## வாழ்க்கைக் குறிப்புகள்

சோம்சுக்கி ஐக்கிய அமெரிக்க நாடுகளில் உள்ள பென்சில்வேனியா மாநிலத்தில் உள்ள பிலடெல்ஃவியா நகரத்திலே வில்லியம் சோம்சுக்கிக்கும் எல்சீ சோம்சுக்கிக்கும் மகனாகப் பிறந்தார். தந்தையார் வில்லியம் சோம்சுக்கி யுக்ரேன் நாட்டிலிருந்து குடியேறிய எபிரேய அறிஞர். தாயார் இன்றைய பெலாரசு நாட்டிலிருந்து வந்தவர். இவர் யூதர் இனத்தைச் சேர்ந்தவர். சிறு வயதில் (1930களில்) இவருடைய யூத பின்னணியினால் கத்தோலிக மதத்தவர்களாலும் பிறராலும் இடர்ப்பாடுகளை எதிர்கொண்டிருக்கின்றார்.  
சோம்சுகி தன் 10 ஆவது அகவையிலேயே ஸ்பானிய உள்நாட்டுப்போரில் பார்சிலோனா நகரம் வீழ்ச்சியுற்றதை அடுத்து பாசிசக் கொள்கைகள் பரவும் அச்சம் இருப்பதாக எழுதினார். தம் 12-13 ஆவது அகவையிலேயே அரசியல் கருத்துகளில் ஈடுபாடு காட்டினார்.  
பிலடெல்ஃவியா மைய உயர்நிலைப் பள்ளியில் தேர்ச்சி பெற்றபின், 1945ல் பிலடெல்ஃவியா பல்கலைக்கழகத்தில் மெய்யியல், மொழியியல் பற்றி பயிலத் தொடங்கினார். வெஸ்ட் சர்ச்மன் (West Churchman), நெல்சன் குட்மன் (Nelson Goodman) ஆகிய மெய்யியல் அறிஞர்களிடமும், செல்லிக் ஹாரிஸ் (Zellig Harris) என்னும் மொழியியல் அறிஞரிடமும் பயிற்சி பெற்றார். ஹாரிஸ் அவர்களுடைய பாடங்களில் அவர் கண்டுபிடித்த மொழியியல் பற்றிய கணித வழி ஆய்வுகளும் இருந்தன. இக்கருத்துக்களைப் பின்னர் சோம்சுகி வேறுகோணத்தில் எண்ணி இடம்-சாரா இலக்கணம் பற்றிய கருத்துக்களைப் படைத்தார்.  
1949ல் சோம்சுகி காரொல் ஷாட்சு (Carol Schatz) என்னும் மொழியியலாளரைத் திருமணம் செய்துகொண்டார். இவர்களுக்கு அவிவா (பி.1957), டயான் (பி.1960) ஆகிய இரு மகள்களும், ஹாரி (பி.1967) என்னும் மகனும் உள்ளார்கள்.  
சோம்சுகி 1955ல் பென்சில்வேனியா பல்கலைக்கழகத்தில் இருந்து மொழியியல் துறையில் முனைவர் பட்டம் பெற்றார். முனைவர் பட்டத்திற்கான ஆய்வை ஹார்வர்டு ஜூனியர் வெல்லோ வாக ஹார்வர்டு பல்கலைக்கழகத்தில் நிகழ்த்தினார். இவருடைய ஆய்வின் அடிப்படையில் எழுந்த கருத்துக்களைத் தொகுத்து சொற்றொடரியல் அமைப்புகள் என்னும் பொருள்படும் *Syntactic Structures* என்னும் தலைப்பில் இவர் எழுதிய நூல் மிகவும் பரவலாக அறியப்பட்ட மொழியியல் வெளியீடு ஆகும்.  
சோம்சுக்கி அவர்கள் மாசாச்சுசெட் தொழில்நுட்பக் கல்விக்கழகம் என்னும் MIT (எம் ஐ டி) யில் 1955ல் சேர்ந்து 1961ல் பேராசிரியராகத் தேர்வு பெற்றார். பின்னர் 1966-1976ஆம் காலப்பகுதியில் ஃவெராரி வார்டு பேராசிரியர்ப்பதிவி பெற்றார். பின்னர் 1976ல் எம்.ஐ.டியின் தனிச்சிறப்பு வாய்ந்த இன்ஸ்டிட்யூட் பேராசிரியராக அமர்த்தப்பட்டடர். எம் ஐ டியில் இவர் 50 ஆண்டுகளாகத் தொடர்ந்து விரிவுரையாற்றி வந்திருக்கின்றார்.
# நோம் சோம்சுக்கி

## மொழியியல் ஆக்கங்கள்

சோம்சுக்கியின் மொழிக் கோட்பாட்டின் அடிப்படை ஒரு மொழியின் வடிவத்தினைத் தீர்மானிக்கும் கொள்கைகள் உயிரியியல் ரீதியாக மனித மனத்தில் தீர்மானிக்கப்படுகின்றது, எனவே இது மரபு வழியாக கடத்தப்படுகிறது என்கிறது. இக்கொள்கையின் படி இவர் எல்லா மனிதர்களும் அவர்களது சமூக கலாசார வேறுபாடுகளைக் கடந்து ஒரே மொழியியல் வடிவத்தைத்தான் பகிர்ந்துகொண்டிருகிறார்கள் என வாதிடுகிறார். இவர் பி.எப்.ஸ்கின்னரின் புரட்சிகர நடத்தைக் கொள்கையை எதிர்க்கிறார். மனித மொழி மற்ற உயிரினங்களின் தகவல் தொடர்பு வடிவங்களில் இருந்து வேறுபட்டது என்கிறார் சாம்ஸ்கி.
# நோம் சோம்சுக்கி

## அரசியல் கருத்துக்கள்

சோம்சுக்கி தனது வாழ்நாளில் பெரும்பகுதியில் இடதுசாரிக் கருத்துக்களுக்கு ஆதரவான நடவடிக்கைகளுக்காகச் செலவிட்டிருக்கிறார். அமெரிக்காவில் இவரது அரசியல் சாய்வு பொது நடப்பிலிருந்து முற்றிலும் மாறுபட்டதாகச் சொல்லப்படுகிறது. இருப்பினும் இவர் தனது கருத்துக்கள் பொதுவாக "பதவியிலிருப்பவர்களும் ஆளுமை அதிகாரம் கொண்டவர்களும் கேட்க விரும்பாதவைகளாக" இருப்பதால் தம்மை ஒரு அரசியல் மறுப்பாளராகக் காட்டுகின்றனர் என்கிறார்.
# நோம் சோம்சுக்கி

## பெற்ற பரிசுகளும் புகழ்ப்பட்டங்களும்

சோம்சுக்கி அவர்கள் 1969ல் ஆக்சுபோர்டு பல்கலைக்கழத்தில் (Oxford University) ஜான் லாக் (John Locke) விரிவுரை நிகழ்த்தினார். 1970ல் கேம்பிரிட்ஜ் பல்கலைக்கழகத்தில் பெர்ட்ரண்டு ரஸ்ஸல் (Bertrand Russel) நினைவு விரிவுரை நிகழ்த்தினார். 1972ல் புது தில்லியில் நேரு நினைவு விரிவுரை நிகழ்த்தினார். 1988ல் டொராண்ட்டோ பல்கலைக்கழகத்தின் மாஸ்ஸி விரிவிரை நிகழ்த்தினார்.
நோம் சோம்சுக்கி அவர்கள் மிகப்பல கௌரவ முனைவர் பட்டம் பெற்றுள்ளார். அவற்றுள் லண்டன் பல்கலைக்கழகம், சிகாகோ பல்கலைக்கழகம், சிகாகோவின் லயோலா பல்கலைக்கழகம், ஸ்வாத்மோர் கல்லூரி, தில்லி பல்கலைக்கழகம், மாசாச்சுசெட்சு பல்கலைக்கழகம், கேம்பிரிட்ஜ் பல்கலைக்கழகம், ஜியார்ஜ்டவுன் பல்கலைக்கழகம், பென்சில்வேனியா பல்கலைக்கழகம், புயுனோஸ் ஏரிஸ் பல்கலைக்கழகம், கொலம்பியா பல்கலைக்கழகம், ஹார்வர்டு பல்கலைக்கழகம், கொல்கத்தா பல்கலைக்கழகம், டொராண்ட்டோ பல்கலைக்கழகம், ப்ரஸ்செல் விரியே பல்கலைக்கழகம், மேற்கு ஒண்ட்டாரியோ பல்கலைக்கழகம் முதலியன குறிப்பிடத்தக்கன.
இவர் பெற்ற பரிசுகளில் கியோட்டோ பரிசு, பென் பிராங்க்கலின் பதக்கம், இருமுறை ஆர்வெல் பரிசு, ஹெல்ம்ஹோல்ட்ஸ் பதக்கம், டோரொத்தி எல்ட்ரிட்ஜ் பீஸ்மேக்கர் பரிசு முதலியன குறிப்பிடத்தக்கன. தம் அறிவு வாழ்க்கையின் தொடக்கத்திலேயே மெக்கார்த்தர் பரிசு பெற்றார்.  
பிரித்தானிய இதழ் Prospect (ப்ராஸ்பெக்ட்) நிகழ்த்திய 2005க்கான உலகளாவிய அறிவாளி பற்றிய கருத்துத் தேர்தலில் (poll), வாழும் அறிஞரில் முதலாவதாகத் தேர்ந்தெடுக்கப்பட்டார். அமெரிக்க இதழ் New Statesman 2006ல் நிகழ்த்திய வாக்கெடுப்பில் ‘’Heros of our time’’ (தற்கால சூரன் (ஏறோன்)) வரிசையில் ஏழாவதாகத் தேர்ந்தெடுக்கப்பட்டார்.
# நோம் சோம்சுக்கி

## நோம் சோம்சுக்கியின் ஆக்கங்கள்

### மொழியியல்

முழு விவரங்களும் சோம்சுக்கியின் எம்.ஐ டி வலைத்தளத்திலே பார்க்கலாம்.
- Chomsky (1951). Morphophonemics of Modern Hebrew. Master's thesis, University of Pennsylvania.
- Chomsky (1955). Logical Structure of Linguistic Theory.
- Chomsky (1955). Transformational Analysis. Ph.D. dissertation, University of Pennsylvania.
- Chomsky, Noam, Morris Halle, and Fred Lukoff (1956). "On accent and juncture in English." In For Roman Jakobson. The Hague: Mouton
- Chomsky (1957). Syntactic Structures. The Hague: Mouton. Reprint. Berlin and New York (1985).
- Chomsky (1964). Current Issues in Linguistic Theory.
- Chomsky (1965). Aspects of the Theory of Syntax. Cambridge: The MIT Press.
- Chomsky (1965). Cartesian Linguistics. New York: Harper and Row. Reprint. Cartesian Linguistics. A Chapter in the History of Rationalist Thought. Lanham, Maryland: University Press of America, 1986.
- Chomsky (1966). Topics in the Theory of Generative Grammar.
- Chomsky, Noam, and Morris Halle (1968). The Sound Pattern of English. New York: Harper & Row.
- Chomsky (1968). Language and Mind.
- Chomsky (1972). Studies on Semantics in Generative Grammar.
- Chomsky (1975). The Logical Structure of Linguistic Theory.
- Chomsky (1975). Reflections on Language.
- Chomsky (1977). Essays on Form and Interpretation.
- Chomsky (1979). Morphophonemics of Modern Hebrew.
- Chomsky (1980). Rules and Representations.
- Chomsky (1981). Lectures on Government and Binding: The Pisa Lectures. Holland: Foris Publications. Reprint. 7th Edition. Berlin and New York: Mouton de Gruyter, 1993.
- Chomsky (1982). Some Concepts and Consequences of the Theory of Government and Binding.
- Chomsky (1982). Language and the Study of Mind.
- Chomsky (1982). Noam Chomsky on The Generative Enterprise, A discussion with Riny Hyybregts and Henk van Riemsdijk.
- Chomsky (1984). Modular Approaches to the Study of the Mind.
- Chomsky (1986). Knowledge of Language: Its Nature, Origin, and Use.
- Chomsky (1986). Barriers. Linguistic Inquiry Monograph Thirteen. Cambridge, MA and London: The MIT Press.
- Chomsky (1993). Language and Thought.
- Chomsky (1995). The Minimalist Program. Cambridge, MA: The MIT Press.
- Chomsky (1998). On Language.
- Chomsky (2000). New Horizons in the Study of Language and Mind.
- Chomsky (2000). The Architecture of Language (Mukherji, et al, eds.).
- Chomsky (2001). On Nature and Language (Adriana Belletti and Luigi Rizzi, ed.).
# நோம் சோம்சுக்கி

## நோம் சோம்சுக்கியின் ஆக்கங்கள்

### கணினியியல்

- Chomsky (1956). Three models for the description of language. I.R.E. Transactions on Information Theory, vol. IT-2, no. 3: 113-24.
# நோம் சோம்சுக்கி

## நோம் சோம்சுக்கியின் ஆக்கங்கள்

### அரசியல்

- (1969). American Power and the New Mandarins
- (1970). "Notes on Anarchism", New York Review of Books
- (1970). At war with Asia
- (1970). Two Essays on Cambodia
- (1971). Chomsky: selected readings
- (1971). Problems of Knowledge and Freedom
- (1973). For Reasons of State
- (1974). Peace in the Middle East? Reflections on Justice and Nationhood
- (1976). Intellectuals and the State
- (1978). Human Rights and American Foreign Policy
- (1979). After the Cataclysm: Postwar Indochina and the Reconstruction of Imperial Ideology (with Edward Herman)
- (1979). Language and Responsibility
- (1979). The Washington Connection and Third World Fascism (with Edward Herman)
- (1981). Radical Priorities
- (1982). Superpowers in collision: the cold war now
- (1982). Towards a New Cold War: Essays on the Current Crisis and How We Got There
- (1983). The Fateful Triangle: The United States, Israel, and the Palestinians
- (1985). Turning the Tide : U.S. intervention in Central America and the Struggle for Peace
- (1986). Pirates and Emperors: International Terrorism in the Real World
- (1986). The Race to Destruction: Its Rational Basis
- (1987). The Chomsky Reader
- (1987). On Power and Ideology
- (1987). Turning the Tide: the U.S. and Latin America
- (1988). The Culture of Terrorism
- (1988). Language and Politics
- (1988). Manufacturing Consent: The Political Economy of the Mass Media (with Edward Herman)
- (1989). Necessary Illusions
- (1991). Terrorizing the Neighborhood
- (1992). What Uncle Sam Really Wants
- (1992). Chronicles of Dissent
- (1992). Deterring Democracy
- (1993). Letters from Lexington: Reflections on Propaganda
- (1993). The Prosperous Few and the Restless Many
- (1993). Rethinking Camelot: JFK, the Vietnam War, and U.S. Political Culture
- (1993). World Order and Its Rules: Variations on Some Themes
- (1993). Year 501: The Conquest Continues
- (1994). Keeping the rabble in Line
- (1994). Secrets, Lies, and Democracy
- (1994). World Orders, Old and New
- (1996). Powers and Prospects: Reflections on Human Nature and the Social Order
- (1996). Class Warfare
- (1997). Media Control: The Spectacular Achievements of Propaganda
- (1997). One Chapter, The Cold War and the University
- (1998). The Culture of Terrorism
- (1999). The Umbrella of US Power
- (1999). The New Military Humanism: Lessons from Kosovo
- (1999). Profit over People
- (1999). The Fateful Triangle
- (2000). Rogue States
- (2001). Propaganda and the Public Mind
- (2001). 9-11
- (2002). Understanding Power: The Indispensable Chomsky
- (2002). Media control
- (2003). Hegemony or Survival: America's Quest for Global Dominance
- (2005). Chomsky on Anarchism
- Chomsky, Noam (April 2005). Government in the future. Seven Stories Press. .
- (2005). Imperial Ambitions – Conversations on the Post-9/11 World
- (2006). Failed States: The Abuse of Power and the Assault on Democracy
# இசாமு நொகுச்சி

**இசாமு நொகுச்சி**|野口 勇| (நவம்பர் 17, 1904 – டிசம்பர் 30, 1988 அவர்கள் 20ஆம் நூற்றாண்டின் குறிப்ப்பிடத்தக்க சிற்பக் கலைஞராகவும் கட்டடக் கலைஞராகவும் கருதப்படுகின்றார்.  
இசாமு நொகுச்சி ஐக்கிய அமெரிக்க நாடுகளில் உள்ள கலிபோர்னியாவில் உள்ள லாஸ் ஏஞ்சலஸ் நகரில் பிறந்தார். இவருடைய பெற்றோர்கள் அமெரிக்க எழுத்தாளராகிய லியோனி கில்மோரும் ஜப்பானிய கவிஞர் யோனெ நோகுச்சியும் ஆவார்கள். இசாமு நொகுச்சி அவர்கள் 1906ல் தன் தந்தையுடன் வாழ்வதற்காக தாயாருடன் ஜப்பானுக்குக் குடியேறினார்.
# சனவரி 14

## நிகழ்வுகள்

- 1236 &ndash; இங்கிலாந்து மன்னர் மூன்றாம் என்றி புரோவென்சு இளவரசி எலனோரைத் திருமணம் செய்தார்.
- 1301 &ndash; அங்கேரி மன்னர் மூன்றாம் அன்ட்ரூ இறந்தார்.
- 1539 &ndash; எசுப்பானியா கியூபாவை இணைத்துக் கொண்டது.
- 1690 &ndash; கிளாரினெட் இசைக்கருவி செருமனியில் வடிவமைக்கப்பட்டது.
- 1724 &ndash; எசுப்பானிய மன்னன் ஐந்தாம் பிலிப் முடி துறந்தான்.
- 1761 &ndash; இந்தியாவில் மூன்றாம் பானிபட் போர் அகமது ஷா துரானி தலைமையிலான ஆப்கானியர்களுக்கும் மராட்டியர்களுக்கும் இடையில் இடம்பெற்றது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.
- 1784 &ndash; அமெரிக்கப் புரட்சிப் போர்: ஐக்கிய அமெரிக்கா பெரிய பிரித்தானியாவுடன் ஒப்பந்தம் செய்து கொண்டது.
- 1814 &ndash; கீல் உடன்பாடு: நோர்வேயை டென்மார்க் மேற்கு பொமிரானியாவுக்காக சுவீடனுக்கு விட்டுக்கொடுத்தது.
- 1858 &ndash; பிரான்சு மன்னன் மூன்றாம் நெப்போலியன் கொலைமுயற்சி ஒன்றிலிருந்து தப்பினான்.
- 1865 &ndash; இலங்கையில் இடம்பெற்ற தொடருந்து விபத்தில் 36 பேர் உயிரிழந்தனர்.
- 1907 &ndash; ஜமெய்க்காவில் இடம்பெற்ற நிலநடுக்கத்தில் ஆயிரத்துக்கும் மேற்பட்டோர் கொல்லப்பட்டனர்.
- 1913 &ndash; கிரேக்கம் துருக்கியரை பிசானி என்ற இடத்தில் இடம்பெற்ற சமரில் வென்றனர்.
- 1932 &ndash; தி இந்தியன் ஃபைன் ஆர்ட்ஸ் சொசைட்டி இசை நடன சபை சென்னையில் ஆரம்பிக்கப்பட்டது.
- 1943 &ndash; இரண்டாம் உலகப் போர்: பிராங்கிளின் ரூசவெல்ட், வின்ஸ்டன் சர்ச்சில் ஆகியோர் கசபிளாங்காவில் சந்தித்து போரின் அடுத்தகட்ட நகர்வுக்கான தீர்மானங்களை எடுத்தனர்.
- 1950 &ndash; சோவியத் ஒன்றியத்தின் மிக்-17 போர் விமானம் வெள்ளோட்டம் விடப்பட்டது.
- 1953 &ndash; யோசிப் டீட்டோ யுகோசுலாவியாவின் 1-வது அரசுத்தலைவராகப் பதவியேற்றார்.
- 1969 &ndash; அவாயிற்கு அருகில் *எண்டர்பிரைசு* என்ற அமெரிக்கக் கடற்படைக் கப்பல் ஒன்றில் தற்செயலாக இடம்பெற்ற குண்டுவெடிப்பில் 27 பேர் கொல்லப்பட்டனர்.
- 1972 &ndash; டென்மார்க் அரசியாக இரண்டாம் மார்கிரெத் முடிசூடினார். 1412 இற்குப் பின்னர் முடிசூடும் முதலாவது டென்மார்க் மகாராணி இவராவார்.
- 1974 &ndash; திருச்சி, தஞ்சை மாவட்டங்களிலிருந்து பிரித்து புதுக்கோட்டை மாவட்டம் உருவாக்கப்பட்டது.
- 1993 &ndash; போலந்தில் பயணிகள் கப்பல் ஒன்று மூழ்கியதில் 55 பேர் உயிரிழந்தனர்.
- 1994 &ndash; ஐக்கிய அமெரிக்கத் தலைவர் பில் கிளிண்டன் மற்றும் உருசியத் தலைவர் போரிஸ் யெல்ட்சின் கிரெம்ளினில் புதிய பாதுகாப்பு ஒப்பந்தம் ஒன்றைச் செய்து கொண்டனர்.
- 1995 &ndash; சந்திரிகா அரசு - விடுதலைப் புலிகள் 3ம் கட்ட பேச்சுவார்த்தைகள் ஆரம்பமாயின.
- 1996 &ndash; உலகின் முதலாவது 24 மணி முழு நேர தமிழ் வானொலி ஒலிபரப்பு, கனேடிய தமிழ் ஒலிபரப்புக் கூட்டுத்தாபனம் டொராண்டோ நகரில் ஆரம்பிக்கப்பட்டது.
- 1998 &ndash; ஆப்கானித்தானின் சரக்கு விமானம் ஒன்று பாக்கித்தானில் மலை ஒன்றில் மோதியதில் 50 பேர் உயிரிழந்தனர்.
- 2000 &ndash; 1993 இல் நூற்றுக்கும் அதிகமான பொசுனிய முசுலிம்களைப் படுகொலை செய்தமைக்காக ஐந்து பொசுனிய பொசுனிய குரொவாசியர்களுக்கு ஐக்கிய நாடுகள் அவை 25 ஆன்டுகள் சிறைத்தண்டனை வழங்கியது.
- 2005 &ndash; சனிக் கோளின் டைட்டான் நிலாவில் ஐரோப்பாவின் இயூஜென் விண்கலம் இறங்கியது.
- 2011 &ndash; துனீசியப் புரட்சி: தூனிசியாவின் அரசுத்தலைவர் பென் அலி சவூதி அரேபியாவிற்குத் தப்பி ஓடினார். அரேபிய வசந்தம் ஆரம்பமானது.
- 2015 &ndash; திருத்தந்தை பிரான்சிசு யோசப் வாசு அடிகளை கொழும்பில் புனிதராகத் திருநிலைப்படுத்தினார்.
# சனவரி 14

## பிறப்புகள்

- 1551 &ndash; அபுல் ஃபசல், பேரரசர் அக்பரின் ஆலோசகர் (இ. 1602)
- 1741 &ndash; பெனடிக்ட் ஆர்னோல்டு, அமெரிக்க-பிரித்தானிய இராணுவத் தளபதி (இ. 1801)
- 1866 &ndash; ஜார்ஜ் குர்ச்சீயெவ், ஆர்மீனிய ஆன்மீகவாதி (இ. 1949)
- 1875 &ndash; ஆல்பர்ட் சுவைட்சர், அமைதிக்கான நோபல் பரிசு பெற்ற பிரான்சிய-காபோனிய மருத்துவர், மெய்யியலாளர் (இ. 1965)
- 1887 &ndash; கோ. நடேசய்யர், இலங்கை மலையகத் தமிழறிஞர், பதிப்பாளர், அரசியல்வாதி, இதழாசிரியர், எழுத்தாளர் (இ. 1947)
- 1915 &ndash; ஹொன்னப்ப பாகதவர், தென்னிந்திய கருநாடக இசைக் கலைஞர், நாடக, திரைப்பட நடிகர், பாடகர், இசை அமைப்பாளர், இயக்குநர் (இ. 1992)
- 1917 &ndash; க. வெள்ளைவாரணனார், தமிழகத் தமிழறிஞர், தமிழிசை அறிஞர் (இ. 1988)
- 1918 &ndash; கே. முத்தையா, தமிழக விடுதலைப் போராட்ட வீரர், இடதுசாரி, எழுத்தாளர் (இ. 2003)
- 1920 &ndash; ஆர். கே. ஸ்ரீகண்டன், தென்னிந்தியக் கருநாடக இசைப் பாடகர் (இ. 2014)
- 1926 &ndash; மகாசுவேதா தேவி, வங்காள எழுத்தாளர் (இ. 2016)
- 1934 &ndash; நா. சோமகாந்தன், ஈழத்து எழுத்தாளர் (இ. 2006)
- 1936 &ndash; ம. பார்வதிநாதசிவம், ஈழத்துப் புலவர், பத்திரிகையாளர் (இ. 2013)
- 1937 &ndash; சோபன் பாபு, தென்னிந்தியத் திரைப்பட நடிகர் (இ. 2008)
- 1938 &ndash; டி. செல்வராஜ், தமிழக எழுத்தாளர் (இ. 2019)
- 1938 &ndash; சுருளி ராஜன், தமிழ்த் திரைப்பட நகைச்சுவை நடிகர் (இ. 1980)
- 1943 &ndash; ரால்ஃப் ஸ்டைன்மன், கனடிய நோய்த்தடுப்பாற்றல் மருத்துவர், உயிரியலாளர் (இ. 2011)
- 1946 &ndash; க. அருணாசலம், ஈழத்து தமிழறிஞர், பேராசிரியர் (இ. 2015)
- 1950 &ndash; ச. முருகானந்தன், இலங்கை எழுத்தாளர், மருத்துவர்
- 1950 &ndash; ராமபத்ராச்சார்யா, இந்திய மதகுரு
- 1951 &ndash; ஓ. பன்னீர்செல்வம், தமிழக அரசியல்வாதி, அரசியல்வாதி
- 1960 &ndash; ஜெ. வீரநாதன், தமிழக எழுத்தாளர்
- 1960 &ndash; சு. கமலா, மலேசிய எழுத்தாளர்
- 1963 &ndash; இசுட்டீவன் சோடர்பர்க், அமெரிக்க இயக்குநர்
- 1965 &ndash; ஷமீல் பசாயெவ், செச்சினியப் போராளி (இ. 2006)
- 1967 &ndash; எமிலி வாட்சன், ஆங்கிலேய நடிகை
# சனவரி 14

## இறப்புகள்

- 1742 &ndash; எட்மண்டு ஏலி, ஆங்கிலேய வானியலாளர், கணிதவியலாளர் (பி. 1656)
- 1752 &ndash; தேவசகாயம் பிள்ளை , இந்தியக் கத்தோலிக்க அருளாளர் (பி. 1712)
- 1753 &ndash; ஜியார்ஜ் பெர்க்லி, ஆங்கிலேய-ஐரிய மெய்யியலாளர் (பி. 1685)
- 1833 &ndash; ஹரியட் வின்சுலோ, அமெரிக்க-இலங்கை மறைப்பணியாளர், உடுவில் மகளிர் கல்லூரியின் நிறுவனர் (பி. 1796)
- 1867 &ndash; ஜீன் ஆகஸ்டே டொமினிக் இன்கிரெஸ், பிரான்சிய ஓவியர் (பி. 1780)
- 1892 &ndash; அப்துல்லா இப்னு உமர் பாதீப் அல்யமானி, யெமனிய-இலங்கை இசுலாமிய சூபி அறிஞர் (பி. 1825)
- 1898 &ndash; லூயிஸ் கரோல், ஆங்கிலேய எழுத்தாளர், கவிஞர், கணிதவியலாளர் (பி. 1832)
- 1901 &ndash; ஹெர்மைட், பிரான்சியக் கணிதவியலாளர் (பி. 1822)
- 1937 &ndash; ஜெய்சங்கர் பிரசாத், இந்தியக் கவிஞர், எழுத்தாளர் (பி. 1889)
- 1957 &ndash; ஹம்பிறி போகார்ட், அமெரிக்க நடிகர் (பி. 1899)
- 1976 &ndash; அப்துல் ரசாக் உசேன், மலேசியாவின் 2வது பிரதமர் (பி. 1922)
- 1978 &ndash; கியேடல், ஆத்திரிய-அமெரிக்க கணிதவியலாளர், மெய்யியலாளர் (பி. 1906)
- 2000 &ndash; எம். வி. வெங்கட்ராம், தமிழக எழுத்தாளர் (பி. 1920)
- 2016 &ndash; அலன் ரிக்மான், ஆங்கிலேய நடிகர் (பி. 1946)
- 2017 &ndash; சூ யூக்வாங், சீன சமூகவியலாளர் (பி. 1906)
- 2017 &ndash; சுர்சித் சிங் பர்னாலா, இந்திய அரசியல்வாதி (பி. 1925)
# சனவரி 14

## சிறப்பு நாள்

- தாய்நாட்டைக் காத்தவர்களுக்கான நாள் (உசுபெக்கிசுத்தான்)
- புரட்சி மற்றும் இளைஞர் நாள் (தூனிசியா)
- தைப்பொங்கல் (சனவரி 14 அல்லது சனவரி 15)
- மகி (பஞ்சாப் (இந்தியா), அரியானா, இமாச்சலப் பிரதேசம்)
- மகர சங்கராந்தி (இந்தியா), நேபாளம்)
- உத்தராயணம் (உத்தராகண்டம், குசராத்து, இராசத்தான்)
# பிறள்பகர்வு

ஒப்பந்தச்சட்டத்தில் **பிறள்பகர்வு** (Misrepresentation) என்பது ஒரு திறத்தவர்(party) மறு திறத்தவரை நோக்கி உண்மைக்கு புறம்பான கூற்றுக்களைக் கூறி அத்திறத்தவர்களை தூண்டச்செய்து ஒப்பந்தத்தில் ஈடுபடுத்தலைக்குறிக்கும். வியாபாரி ஒருவர் தனது விற்பனைப்பண்டத்தின் தன்மை,தரம்,உற்பத்திமுறை பற்றி வாடிக்கையாளரிடையே கூறுகின்ற பொய்யான கூற்றுக்களும் பிறள்பகர்வாகும்.நடத்தைமூலமோ அல்லது வார்த்தைமூலமோ பிறள்பகர்வு தோன்றுவிக்கப்படலாம்.அதாவது, உணமையினை பிறள்வாககூறுவது மட்டுமல்லாது அதனை தெரிந்திருந்தும் மறத்தலையும் குறிக்கும்.  
பிறள்பகர்வால் பாதிக்கப்பட்ட திறத்தவர்கள் நீதிமன்றினை நாடி தமக்கான குறைதீர்பினை பெறலாம்.
# பிறள்பகர்வு

### பிறள்பகர்வின் வகைகள்

1. மோசடியான பிறள்பகர்வு - (Fraudulent misrepresentation) மனமறிய உண்மையல்ல என தெரிந்திருந்தும் பொய்யான கூற்றுக்களை பகர்தலைக்குறிக்கும்.
1. Negligent misrepresentation - உண்மையாக இருக்கும் என நினைத்து அல்லது நம்பி அதனை ஆராயாமல் மறுதிறத்தவருக்கு பகர்தலைக்குறிக்கும்.
1. Innocent misrepresentation
# பிறள்பகர்வு

### தீர்ப்புக்கள்

நீதிமன்றானது கூற்றுக்களை ஆராய்ந்தும் அக்கூற்றுக்கள் பாதிக்கப்பட்ட திறத்தவரை ஒப்பந்தத்திற்கு தூண்டியிருந்ததா எனவும் பரீசிலனை செய்தும் பிறள்பகர்வா என கண்டறிகின்றது. அவ்வாறு பிறள்பகர்வென காணுமிடத்து நீதிமன்றானது ஒப்பந்தத்தினை ரத்து செய்வதுடன் பாதிக்கப்பட்டவருக்கு நட்ட ஈட்டினையும் பெற்றுத்தரும்.  
fr:Erreur en droit civil français
ja:不当表示
pt:Falsidade ideológica
# செகராசசேகரன்

**செகராசசேகரன்** என்ற பெயர் யாழ்ப்பாணத்தை ஆண்ட ஆரியச்சக்கரவர்த்திகள் வம்சத்தைச் சேர்ந்த மன்னர்கள் மாறிமாறி வைத்துக்கொண்ட அரியணைப் பெயர்களில் ஒன்று. இவ்வாறு அரியணைப் பெயர்கள் இருந்தது பற்றிய தகவல், யாழ்ப்பாண வரலாறு கூறும் பழைய நூல்களான கைலாயமாலை, வையாபாடல், யாழ்ப்பாண வைபவமாலை போன்றவற்றில் காணப்படவில்லை. ஆனாலும், இந்த் நூல்களிலும், பிற்காலத்தில் போத்துக்கீசர் எழுதிவைத்த தகல்வல்களையும் ஆராய்ந்த வரலாற்றாய்வாளர்கள், இந்த அரியணைப் பெயர்கள் பற்றி எடுத்துக்கூறியுள்ளார்கள்.  
செகராசசேகரன் என்ற அரியணைப்பெயர் முதலாவது ஆரியச் சக்கரவர்த்தியுடன் ஆரம்பித்ததாக *யாழ்ப்பாணச் சரித்திரம்* என்னும் நூலின் ஆசிரியரான முதலியார் செ. இராசநாயகம் அவர்கள் கருதுகிறார்கள்.  
செகராசசேகரன் என்ற அரியணைப்பெயர் தாங்கியிருந்த மன்னர்களின் பெயர்கள் பின்வருமாறு:  
1. கூழங்கை ஆரியச்சக்கரவர்த்தி அல்லது காலிங்க ஆரியச்சக்கரவர்த்தி (1210–1246)
1. குலோத்துங்க சிங்கையாரியன் (1256–1279)
1. வரோதய சிங்கையாரியன் (1302–1325)
1. குணபூஷண சிங்கையாரியன் (1348–1371)
1. ஜயவீர சிங்கையாரியன் (1394–1417)
1. கனகசூரிய சிங்கையாரியன் (1440–1450 மற்றும் 1467–1478)
1. சங்கிலி (1519–1561)
1. பெரியபிள்ளை (1570–1582)
# நாடம்

மொங்கோலியாவின் மிகப்பெரிய விழா **நாடம் விழா** (Naadam festival) ஆகும். மலைக்கடவுள்களை வழிபடுவது, சமூகத்தை ஒன்றுபடுத்துவது, வரலாற்றை நினைவு கூருவது, பாரம்பரிய விளையாட்டுக்களை விளையாடுவது ஆகியன இவ்விழாவின் கூறுகள் ஆகும். சிறப்பாக ஒரு "ஆண்மகனின் மூன்று விளையாட்டுக்கள்" என்று கூறப்படும் மல்யுத்தம் (*wrestling*), குதிரையேற்றம், வில் வித்தை (வில் தொழில் கலை) ஆகியவை இடம்பெறும். மற்போரைத் தவிர மற்ற விளையாட்டுக்களில் பெண்களும் பங்குபற்றுவர்.
# இசுக்கொட்லாந்து

**சுகாட்லாந்து** (ஆங்கிலம்: *Scotland*) வடமேற்கு ஐரோப்பாவில் பெரிய பிரித்தானியத் தீவில் உள்ள நாடு. இது ஐக்கிய இராச்சியத்தின் ஒரு பாகமாகும். இதன் கிழக்கில் வட கடலும், வடமேற்கிலும் மேற்கிலும் அட்லாண்டிக் பெருங்கடலும், தென்மேற்கில் வடக்குக் கால்வாயும் ஐரியக் கடலும் சூழ்ந்துள்ளது. இதன் தெற்கில் இங்கிலாந்துடன் தனது எல்லையைக் கொண்டிருக்கிறது. முதன்மையான பெரும் தீவு மட்டுமின்றி 790க்கும் மேற்பட்ட சிறு தீவுகளும் சுகாட்லாந்தில் அடங்கும்.  
நாட்டின் இரண்டாம் பெரிய நகரும், ஐரோப்பாவின் மிகப்பெரிய வணிக மையங்களுள் ஒன்றான எடின்பரோ நகரம் இதன் தலைநகரமாகும். இந்நகரில்தான் 18ஆவது நூற்றாண்டில் சுகாட்லாந்திய அறிவொளி நிகழ்ந்தது. சுகாட்லாந்தின் பெரிய நகரமான கிளாசுக்கோ முன்னொரு காலத்தில் உலகின் முன்னணி தொழில்நகரங்களில் ஒன்றாக விளங்கியது. சுகாட்லாந்தின் வட அத்திலாந்திக்குப் பெருங்கடல் மற்றும் வட கடல் கடற்பரப்புகளில் ஐரோப்பிய ஒன்றியத்தின் மிகப் பெரும் எண்ணெய் இருப்பு உள்ளது. இதனால் சுகாட்லாந்தின் மூன்றாவது பெரிய நகரமான அபர்தீனுக்கு *ஐரோப்பாவின் எண்ணெய்த் தலைநகர்* என்ற பட்டம் கிடைத்துள்ளது.  
துவக்க நடுக் காலத்தில் தனியான இறையாண்மையுள்ள சுகாட்லாந்து இராச்சியம் உருவானது. இந்நிலை 1707 வரை தொடர்ந்தது. 1603இல் இங்கிலாந்தின் ஆறாம் சேமுசின் முடிசூடலை அடுத்து இங்கிலாந்துடனும் அயர்லாந்துடனும் விரும்பிய ஒன்றிணைப்பு செய்துகொண்ட சுகாட்லாந்து மே 1,1707இல் பெரிய பிரித்தானிய இராச்சியம் உருவாக்க அரசியல் ஒன்றிணைப்பை ஏற்றது. இதனையடுத்து இரு நாட்டு நாடாளுமன்றங்களும் ஒன்றிணைப்புச் சட்டங்களை நிறைவேற்றின. இந்த ஒன்றிணைப்பிற்கு எதிராக பரவலாக எடின்பர்கு, கிளாசுக்கோ, மற்றும் பிற இடங்களில் கிளர்ச்சி எழுந்தது. பெரிய பிரித்தானியா பின்னர் சனவரி 1, 1801இல் அயர்லாந்துடன் அரசியல் ஒன்றிணைப்பை மேற்கொண்டு *பெரிய பிரித்தானியா மற்றும் அயர்லாந்தின் ஐக்கிய இராச்சியத்தை* உருவாக்கியது.  
சுகாட்லாந்தின் சட்ட முறைமை இங்கிலாந்து, வேல்சு மற்றும் வட அயர்லாந்து சட்ட முறைமைகளிலிருந்து வேறுபட்டே இருந்து வந்துள்ளது. சுகாட்லாந்தில் பொதுச் சட்டத்திற்கும் தனிச் சட்டத்திற்கும் தனித்தனி நீதிபராமரிப்பு இருந்தது. ஐக்கிய இராச்சியத்தின் பிற பகுதிகளிலிருந்து வேறுபட்ட சட்ட, கல்வி, சமய நிறுவனங்களை தொடர்ந்து வருவதால் சுகாட்டிய பண்பாடும் தேசிய அடையாளமும் 1707 ஒன்றிணைப்பிற்குப் பிறகும் காக்கப்பட்டுள்ளது. 1999இல், ஒப்படைப்பு சட்டமன்றமான சுகாட்டிய நாடாளுமன்றம் உருவான பிறகு உள்துறை விவகாரங்களில் பலவற்றில் அதிகாரம் பகிரப்பட்டுள்ளது. மே 2011இல் சுகாட்டிய தேசியக் கட்சி சுகாட்டிய நாடாளுமன்றத்தில் பெரும்பான்மையை வென்றது. இதனைத் தொடர்ந்து செப்டம்பர் 18, 2014இல் விடுதலைக்கான பொது வாக்கெடுப்பு நடத்தப்பட உள்ளது.
# தர்மவதி

**தர்மவதி** கருநாடக இசையின் 59ஆவது மேளகர்த்தா இராகமாகும். எப்பொழுதும் பாடக்கூடிய இராகம். அசம்பூர்ண மேளபத்ததியில் இந்த இராகத்திற்கு **தாமவதி** என்று பெயர்.
# தர்மவதி

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |
- "திசி" என்றழைக்கப்படும் 10ஆவது சக்கரத்தில் 5 ஆவது மேளம்.
- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# தர்மவதி

## சிறப்பு அம்சங்கள்

- பிரத்தியாகத கமக சஞ்சாரங்களும், தாட்டு சுரப்பிரயோகங்களும் இந்த இராகத்திற்கு அழகைக் கொடுக்கின்றன.
- நிஷாதம் நன்கு தீர்க்கமாகவும், கமகமாகவும் பிடிக்கப்படுகின்றது.
- 23வது மேளமாகிய கௌரிமனோகரியின் நேர் பிரதி மத்திம மேளம் ஆகும்.
- மூர்ச்சனாகாரக மேளம். இதன் ரிஷப, பஞ்சம மூர்ச்சனைகள் முறையே சக்ரவாகம் (16), சரசாங்கி (27) ஆகிய மேளங்களைத் தோற்றுவிக்கும்.
# தர்மவதி

## உருப்படிகள்

- கிருதி : ஓடோடி வந்தேன் : ஆதி : அம்புஜம் கிருஷ்ணா.
- கிருதி : பரந்தாமவதீ : ரூபகம் : முத்துசாமி தீட்சிதர்.
- கிருதி : ஒரு நாள் வாழ்வே : மிஸ்ர ஜம்பை : பெரியசாமி தூரன்.
- கிருதி : கந்தா பக்த : மிஸ்ரசாபு : கோடீஸ்வர ஐயர்.
- கிருதி : பஜனசேயராதா : ரூபகம் : மைசூர் வாசுதேவச்சாரியார்.
# தர்மவதி

## ஜன்ய இராகங்கள்

தர்மவதியின் ஜன்ய இராகங்கள் கீழ் வருமாறு.  
- ரஞ்சனி
- ஹம்சநாதம்
- சாரங்கதரங்கிணி
- கைகவசி
- தௌம்யராகம்
- தீரகுந்தலி
- சுத்தநவநீதம்
- விஜயநாகரி
- லலிதசிம்ஹாரவமு
- சுவர்ணாம்பரி
- மதுவந்தி
# தர்மவதி

## திரையிசைப் பாடல்கள்

தர்மவதி இராகத்தில் அமைந்த சில திரையிசைப் பாடல்கள்:
- *உனை தினம் எதிர்பார்த்தேன்* :- காதலுடன்
# ரிஷபப்பிரியா

**ரிஷபப்பிரியா** கருநாடக இசையின் 62ஆவது மேளகர்த்தா இராகம். அசம்பூர்ண மேளபத்ததியில் இந்த இராகத்திற்கு **ரதிப்பிரியா** என்று பெயர்.
# ரிஷபப்பிரியா

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>2</sub> க<sub>3</sub> ரி<sub>2</sub> ஸ | } |
| --- | --- | --- |
- *ருத்ர* என்றழைக்கப்படும் 11ஆவது சக்கரத்தில் 2 ஆவது மேளம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
# ரிஷபப்பிரியா

## சிறப்பு அம்சங்கள்

- 26ஆவது மேளமாகிய சாருகேசியின் நேர் பிரதி மத்திம மேளம் ஆகும்.
- மூர்ச்சனாகாரக மேளம். இதன் பஞ்சம மூர்ச்சனைகள் முறையே கோகிலப்பிரியா (11) மேளம் தோற்றுவிக்கும்.
# ரிஷபப்பிரியா

## உருப்படிகள்

- கிருதி: மதிமதக்கிஞ்சு: ஆதி: தியாகராஜர்.
- கிருதி: மாரரதிப்பிரியம் : ஆதி: முத்துசாமி தீட்சிதர்.
- கிருதி: அம்பர சிதம்பர : ஆதி: முத்துத் தாண்டவர்.
- கிருதி: கன நய தேசிக : ஆதி: கோடீஸ்வர ஐயர்.
- கிருதி: மலையெனத்தலை: ஆதி: சுத்தானந்த பாரதியார்.
# ரிஷபப்பிரியா

## ஜன்ய இராகங்கள்

ரிஷபப்பிரியாவின் ஜன்ய இராகங்கள் இவை.  
- சுருதிரஞ்சனி
- பத்மகாந்தி
- ஜோதிஸ்பதி
- ஜௌடகாந்தாரி
- சுத்தசாரங்கா
- கார்த்தியாயனி
- கோப்பிரியா
- தேசோவதி
- பிருங்கத்வனி
# அக்டோபர் 3

## பிறப்புகள்

- 1846 &ndash; பிளத்தோன் போரெத்சுகி, உருசிய வானியலாளர், கணிதவியலாளர் (இ. 1907)
- 1849 &ndash; திமித்ரி துபியாகோ, உருசிய வானியலாளர் (இ. 1818)
- 1854 &ndash; எர்மேன் சுத்ரூவ, உருசிய வானியலாளர் (இ. 1920)
- 1917 &ndash; பீட்டர் கெனமன், இலங்கை இடதுசாரி அரசியல்வாதி (இ. 1997)
- 1919 &ndash; ஜேம்ஸ் எம். புக்கானன், நோபல் பரிசு பெற்ற அமெரிக்கப் பொறியியலாளர் (இ. 2013)
- 1930 &ndash; மார்வின் டி. கிரார்டோ, அமெரிக்க இயற்பியலாளர் (இ. 2015)
- 1932 &ndash; வி. பி. இராமன், தமிழக அரசியல்வாதி (இ. 1991)
- 1940 &ndash; முரு. சொ. நாச்சியப்பன், மலேசிய எழுத்தாளர்
- 1943 &ndash; குருசரண் தாஸ், இந்திய எழுத்தாளர்
- 1945 &ndash; சேடபட்டி இரா. முத்தையா, தமிழக அரசியல்வாதி
- 1954 &ndash; சத்யராஜ், தமிழ்த் திரைப்பட நடிகர்
- 1957 &ndash; இராபர்ட்டோ செவெதோ, உலக வணிக அமைப்பின் 6வது தலைவர்
- 1985 &ndash; அரோள் கரோலி, இந்திய இசையமைப்பாளர்
- 1988 &ndash; அலிசியா விகண்டேர், சுவீடிய நடிகை
# அக்டோபர் 3

## இறப்புகள்

- 1226 &ndash; அசிசியின் பிரான்சிசு, இத்தாலியப் புனிதர் (பி. 1181)
- 1867 &ndash; எலியாஸ் ஓவே, தையல் இயந்திரத்தைக் கண்டுபிடித்த அமெரிக்கர் (பி. 1819)
- 1896 &ndash; வில்லியம் மோரிஸ், ஆங்கிலேயக் கவிஞர் (பி. 1834)
- 1923 &ndash; கடம்பினி கங்கூலி, இந்திய மருத்துவர் (பி. 1861)
- 1932 &ndash; மேக்சு வுல்ஃப், செருமானிய வானியலாளர் (பி. 1863)
- 1954 &ndash; வேரா பெதரோவ்னா கசே, உருசிய வானியலாளர் (பி. 1899)
- 1962 &ndash; கந்தையா கனகரத்தினம், இலங்கைத் தமிழ் அரசியல்வாதி (பி. 1892)
- 1966 &ndash; ரோல்ப் மாக்சிமில்லன் சீவெர்ட், சுவீடிய இயற்பியலாளர் (பி. 1896)
- 1989 &ndash; க. வச்சிரவேல் முதலியார், சைவ சித்தாந்த அறிஞர் (பி. 1906)
- 1995 &ndash; ம. பொ. சிவஞானம், தமிழக எழுத்தாளர், அரசியல்வாதி (பி. 1906)
- 1999 &ndash; மாரி. அறவாழி, தமிழக எழுத்தாளர் (பி. 1935)
- 1999 &ndash; அக்கியோ மொறிட்டா, சப்பானியத் தொழிலதிபர் (பி. 1921)
- 2009 &ndash; எஸ். இராமச்சந்திரன், இலங்கையின் மலையக ஓவியர் (பி. 1942)
- 2011 &ndash; ஆ. கந்தையா, ஈழத்துத் தமிழறிஞர், பேராசிரியர் (பி. 1928)
- 2015 &ndash; ஏ. ஆர். எம். அப்துல் காதர், இலங்கை அரசியல்வாதி (பி. 1936)
# அக்டோபர் 3

## சிறப்பு நாள்

- மீளிணைவு நாள் (செருமனி)
- விடுதலை நாள் (ஈராக், ஐக்கிய இராச்சியத்திடம் இருந்து, 1932)
- தேசிய உருவாக்க நாள் (தென் கொரியா)
# கலிங்க மாகன்

**கலிங்க மாகன்** 1215 ஆம் ஆண்டளவில் அதாவது 13 ஆம் நூற்றாண்டுத் தொடக்கத்தில் அக்காலத்தில் இலங்கையின் தலைநகரமாக விளங்கிய பொலநறுவையைக் கைப்பற்றி 40 ஆண்டுகள்வரை ஆண்டவன் ஆவான். பாளி மொழியிலுள்ள சிங்கள வரலாற்று நூல்கள் மாகன் கலிங்க நாட்டிலிருந்து 24,000 வீரர்களைக் கொண்ட படையுடன் இலங்கையில் இறங்கியதாகக் கூறுகின்றன. பௌத்த மதத்துக்கு எதிரான இவனது ஆட்சி, இலங்கை வரலாற்றில் பெரும் தாக்கங்களை உருவாக்கியது ஒருபுறம் இருக்க, யாழ்ப்பாணத்து ஆரியச் சக்கரவர்த்தி அரச பரம்பரையை உருவாக்கியவனும் இவனே என்று சில ஆய்வாளர்கள் கருதுகிறார்கள்.
# கலிங்க மாகன்

## கலிங்க மாகனிற்கு வழங்கப்பெற்ற பெயர்கள்

- காலிங்க விஜயபாகு
- விஜய காலிங்கச் சக்கரவர்த்தி
- விஜய காலிங்கன்
- விஜய கூளங்கை ஆரியன்
- விஜயபாகு காலிங்கன்
- ஷோட கங்கன்
# கலிங்க மாகன்

## கலிங்க இளவரசன்

18 ஆம் நூற்றாண்டில் யாழ்ப்பாண வைபவமாலையை இயற்றிய மயில்வாகனப் புலவர் உக்கிரசிங்கன் என்னும் அரசன் பற்றிக் குறிப்பிடுகிறார். பண்டைக் காலத்தில் கலிங்க நாடு அமையப் பெற்றிருந்த இக்கால ஒரிசாவில் அவனே கலிங்க மாகன். இந்தியாவின் ஒரிசா மாநிலத்திலேயே பண்டைய கலிங்க நாடு அமையப் பெற்றிருந்ததற்கு ஆதாரமாக, கலிங்க மரபு இளவரசனும் இலங்கையின் மன்னனுமான நிசங்க மல்லன் தன் கல்வெட்டுக்களில் கலிங்க நாட்டின் தலைநகரம் சிம்மபுரம் எனக் குறிப்பிட்டுள்ளதைக் கூறலாம். இன்றைய ஒரிசாவின் பண்டைய தலைநகரம் சிம்மபுரம் என்றே குறிப்பிடப்படுகிறது.  
கலிங்கமாகனின் ஆட்சி பற்றிப் பல விபரங்களைத் தருகின்ற சூளவம்சம், ராஜாவலிய போன்ற பாளி நூல்கள் அவனை ஒரு கலிங்க தேசத்தவனாகக் கூறுகின்றன. மட்டக்களப்பின் வரலாறு கூறும் தமிழ் நூலான *மட்டக்களப்பு பூர்வீக சரித்திர ஏடுகள்* என்னும் நூல், அவனைக் கலிங்க மன்னான மனுவரதன் என்பவனின் மூன்றாவது மகன் என்கிறது. இவன் கலிங்க தேசத்தவனாக இருந்தபோதிலும், அவனுடைய படைகளில் படையில் தமிழரும், கேரளரும் அடங்கியிருந்ததாகத் தெரிகிறது.
# கலிங்க மாகன்

## காலிங்க மாகன் - ஆரியச் சக்ரவர்த்திகள் : குழப்பங்களும் தெளிவும்

ஆரிய சக்ரவர்த்திகளின் முதல் அரசனான கூழங்கை சக்கரவர்த்தியை காலிங்க மாகனோடு சிலர் ஒப்பிடுவது , ஆரிய சக்ரவர்த்திகள் கீழைக் கங்கர் மரபு என்று பலர் கருதுவதாலும், குலச் சின்னம், இலட்சினை போன்றவை ஒத்துவருவதாலும் தான். இந்த குழப்பத்திற்கு மூல காரணமான கலிங்க மாகன் = கீழைக் கங்கர் என்ற தவறான புரிதலை அடுத்த பத்தி தெளியப்படுத்தும்.  
நிசங்க மல்லன் காலகட்டம் 1187–1196. இவனது அக்காள் / தங்கை மகனான சோடகங்கன் வேறு அனந்தசோடகங்கன் வேறு என்பது சூளவம்சம் மூலமாகவும், கிடைத்த இவனது காசுகள் மூலமாகவும் தெளிவாகிறது. அதேபோல, வங்காள சிங்கபாகுக்கு பிறந்த விஜயனின் பரம்பரை கலிங்கமாண்ட பரம்பரையில் ஒன்று என்று கொண்டு, இந்த பரம்பரையே கலிங்கமாண்ட கீழைக் கங்கர்களுக்கு பெண் கொடுத்து பெண்ணெடுத்த சம்பந்திகளாக சில தலைமுறை இருந்தனர் என்பதும், கலிங்க மாகன் நிஸ்ஸங்க மல்லனின் பங்காளியாக வேண்டுமானால் இருக்கலாம் என்பதும், ஆனால் கீழைக் கங்கன் அல்ல என்பதும் தெளிவாகிறது.  
கிபி 4 ஆம் நூற்றாண்டிலேயே தங்களை காங்கேயன் வழிவந்த சூரிய வம்சம் என்று செப்பேட்டில் குறித்து வைத்த மேலைக் கங்கர் மன்னன் மாதவனும் சரி, இக்ஷ்வாகு பரம்பரையில் வந்த சூரிய வம்சத்து காங்கேயன் வழியினரான மேலைக் கங்கன் கோலாஹலனிடம் இருந்து 80 தலைமுறை தாண்டி 4ஆம் நூற்றாண்டில் பிரிந்து வந்த முதல் கீழைக் கங்க மன்னன் இந்திரவர்மன் என்று விழியநகரம் கல்வெட்டு கூறுவதாலும், கண்கர்களோடு சம்பந்தம் செய்துவந்த காரணத்தால், கலிங்கர் தங்களை இக்ஷ்வாகு பரம்பரை என்று கூறிக்கொள்வது ஆச்சரியம் இல்லை. இதனால்தான் நிசங்க மல்லன் தன்னை கலிங்க நாட்டின் சிங்கபுரத்து, விஜய மன்னரின் பரம்பரை என்ற சொல்லோடு, சூரிய வம்சத்து இக்ஷ்வாகு வழியினன் என்றும் கல்வெட்டில் பொறித்துள்ளான். மேலும் நிசங்க மல்லனின் இரு மனைவியரில் ஒருவர் கீழைக் கங்க வம்சத்து கல்யானமாலை என்பவர் ஆவார்.  
ஆக கீழைக் கங்கர் காலிங்க மாகன் அல்ல என்பது இவ்வாறு தெளியலாம்.
# சனவரி 13

## பிறப்புகள்

- 1858 &ndash; ஆஸ்கர் மின்கோவஸ்கி, லித்துவேனிய-செருமானிய உயிரியலாளர் (இ. 1931)
- 1864 &ndash; வில்லெம் வீன், நோபல் பரிசு பெற்ற செருமானிய இயற்பியலாளர் (இ. 1928)
- 1879 &ndash; மெல்வின் ஜோன்ஸ், அரிமா சங்கத்தைத் தோற்றுவித்த அமெரிக்கர் (இ. 1961)
- 1887 &ndash; ஜார்ஜ் குர்ச்சீயெவ், உருசிய-பிரான்சிய மெய்யியலாளர் (இ. 1949)
- 1889 &ndash; வசீலி பெசென்கோவ், உருசிய வானியற்பியலாளர் (இ. 1972)
- 1906 &ndash; சூ யூக்வாங், சீன மொழியியலாளர் (இ. 2017)
- 1911 &ndash; எம். ஜி. சக்கரபாணி, இந்திய நாடக, திரைப்பட நடிகர் (இ. 1986)
- 1911 &ndash; ஆனந்த சமரக்கோன், சிங்கள இசைக்கலைஞர் (இ. 1962)
- 1913 &ndash; செ. அச்சுத மேனன், இந்திய இடதுசாரி அரசியல்வாதி, கேரள முதலமைச்சர் (இ. 1991)
- 1922 &ndash; ஏரம்பு சுப்பையா, ஈழத்து பரத நாட்டியக் கலைஞர் (இ. 1976)
- 1938 &ndash; சிவக்குமார் சர்மா, இந்திய இசையமைப்பாளர் (இ. 2022)
- 1946 &ndash; ஆர். பாலச்சந்திரன், தமிழகக் கல்வியாளர், கவிஞர் (இ. 2009)
- 1949 &ndash; ராகேஷ் சர்மா, இந்திய விண்வெளி வீரர்
- 1960 &ndash; எரிக் பெட்சிக், நோபல் பரிசு பெற்ற அமெரிக்க வேதியியலாளர்
- 1977 &ndash; ஆர்லாந்தோ புளூம், அமெரிக்க நடிகர், தயாரிப்பாளர்
- 1978 &ndash; நேட் சில்வர், அமெரிக்க ஊடகவியலாளர், புள்ளிவிபரவியலாளர்
- 1983 &ndash; இம்ரான் கான், இந்திய நடிகர்
- 1990 &ndash; லியம் எம்சுவர்த், ஆத்திரேலிய நடிகர்
# சனவரி 13

## இறப்புகள்

- 1717 &ndash; மரியா சிபில்லா மெரியன், செருமானியப் பூச்சியியலாளர் (பி. 1647)
- 1906 &ndash; அலெக்சாண்டர் பப்போவ், உருசிய இயற்பியலாளர் (பி. 1859)
- 1941 &ndash; ஜேம்ஸ் ஜோய்ஸ், அயர்லாந்து எழுத்தாளர் (பி. 1882)
- 1977 &ndash; என்றி லங்லொவைசு, துருக்கிய-பிரான்சிய வரலாற்றாளர் (பி. 1914)
- 2013 &ndash; கனகசபை சிவகுருநாதன், ஈழத்து எழுத்தாளர் (பி. 1920)
- 2014 &ndash; அஞ்சலிதேவி, தென்னிந்தியத் திரைப்பட நடிகை (பி. 1927)
- 2015 &ndash; மார்வின் டி. கிரார்டோ, அமெரிக்க இயற்பியலாளர் (பி. 1930)
- 2016 &ndash; ஜி. ஏ. வடிவேலு, இந்திய விடுதலைப் போராட்ட செயற்பாட்டாளர், அரசியல்வாதி (பி. 1925)
- 2016 &ndash; ஜெ. எப். ஆர். ஜேக்கப், இந்தியத் தரைப்படைத் தளபதி (பி. 1923)
- 2023 &ndash; ரெஜினால்ட் குரே, இலங்கை அரசியல்வாதி, வடமாகாணத்தின் 5-வது ஆளுநர் (பி. 1947)
- 2024 &ndash; பிரபா ஆத்ரே, இந்துத்தானி இசைப் பாடகர் (பி. 1932)
# சனவரி 13

## சிறப்பு நாள்

- சனநாயக நாள் (கேப் வர்டி)
- உலோகிரி (பஞ்சாப், அரியானா, இமாச்சலப் பிரதேசம்)
- விடுதலை நாள் (டோகோ)
# பிளேஸ்டேசன் 3

**பிளேஸ்டேசன் 3** (ஆங்கிலம்:PlayStation 3) சோனி நிறுவனத்தின் பிளேஸ்டேசன் தயாரிப்புகளின் ஏழாம் தலைமுறையினருக்கான தயாரிப்பான இந்நிகழ்பட ஆட்ட இயந்திரம் ஏழாம் தலைமுறையினருக்கான தயாரிப்புகளான மைக்ரோசாப்ட் நிறுவனத் தயாரிப்பான எக்ஸ் பாக்ஸ் 360,மற்றும் நின்டெண்டோ நிறுவனத் தயாரிப்பான விய் போன்ற இயந்திரங்களுக்குப் போட்டியாகத் தயாரிக்கப்பட்ட இயந்திரமாகும்.நவம்பர் 11, 2006 ஆம் ஆண்டில் யப்பானிலும்,நவம்பர் 17, 2006 அன்று வட அமெரிக்காவிலும் மார்ச், 2007 ஐரோப்பாவிலும் வெளியிடப்பட்டது. இவ்வியந்திரத்தின் உள்தாங்கி 20 GB மற்றும் 60 GB போன்ற அளவுகளிலும் கிடைக்கப்பெறுகிறது. மே 16, 2005 இதன் உத்தியோகபூர்வ வெளியீட்டுத்தகவல்களை இயற்பியல் பொழுதுபோக்கு வெளியீட்டு விழாவில் தெரிவிக்கப்பட்டது.
# பிளேஸ்டேசன் 3

## வெளியிணைப்புகள்

- பிளேஸ்டேசன் 3 தளம்
# கட்டுநாயக்கா விமானப் படைத்தளத் தாக்குதல், 2001

**கட்டுநாயக்கா விமானப் படைத்தளத் தாக்குதல்** ஜூலை 24, 2001 அன்று விடுதலைப்புலிகளின் 14 தற்கொலைப் படை உறுப்பினர்களால் நடத்தப்பட்ட இலங்கையின் வரலாற்றில் மிக முக்கியமான தாக்குதல் ஆகும்.  
கட்டுநாயக்கா விமானப் படைத்தளத்திற்கு அருகிலேயே பண்டாரநாயக்கா சர்வதேச விமான நிலையம் அமைந்திருந்ததும் குறிப்பிடத்தக்கது. தாக்குதல் நடத்தப்படுவதற்கு ஒரு நாள் முன்னர் சிங்கள இசையைக் கேட்டுக் கொண்டிருந்த விடுதலைப்புலிகளின் உறுப்பினர்கள் விமான நிலையத்தின் அருகிலிருந்த பூங்காவில் இருந்தனர் என்றும் அவர்கள் மீது ஏற்பட்ட சந்தேகத்தினால் விமான நிலையத்திற்கு அருகில் வசித்தவர்கள் விமான நிலைய அதிகாரிகளுக்குத் தகவல்கள் அளித்தும் துரிதமான நடவடிக்கைகள் எடுக்கப்படவில்லை என்பதும் குறிப்பிடத்தக்கது. பின்னர் அங்கு அதிகாரிகள் வந்து பார்க்கும் பொழுது பூங்காவில் எவரும் இருக்கவில்லை என்பதும் குறிப்பிடத்தக்கது.
# கட்டுநாயக்கா விமானப் படைத்தளத் தாக்குதல், 2001

## தாக்குதலின் பின்னணி

இத்தாக்குதலினை வடிவமைத்தவர்கள் விடுதலைப்புலிகளின் தலைவரான வேலுப்பிள்ளை பிரபாகரன் மற்றும் பொட்டு அம்மான் ஆகியோர்.  
- 2001 ஜூலை 23 திங்கட்கிழமை மாலை 8.30 14 கரும்புலிகள் உறுப்பினர்கள் ராஜா பெர்னாண்டோ விளையாட்டு மைதானத்தில் கூடினர்.
- 2001 ஜூலை 23 திங்கட்கிழமை மாலை 9:45 மணியிலிருந்து 11:15 அப்பகுதியில் மின்சார சேவை தடைப்பட்டது.
- 2001 ஜூலை 24 செவ்வாய்க்கிழமை அதிகாலை 3:30 மணியளவில் தாக்குதல் தொடங்கப்பட்டது.
- 2001 ஜூலை 24 செவ்வாய்க்கிழமை படைத்தளத்தில் இருந்த 21 படை விமானங்கள் மற்றும் பயணிகள் விமானங்கள் அழிக்கப்பட்டன.
- 2001 ஜூலை 24 செவ்வாய்க்கிழமை காலை 8.30 மணிவரை தாக்குதல் நீடிக்கப்பட்டது.
# கட்டுநாயக்கா விமானப் படைத்தளத் தாக்குதல், 2001

## தாக்குதலினால் ஏற்படுத்தப்பட்ட இழப்புகள்

இலங்கை அரசின் கூற்றுப்படி அழிக்கப்பட்ட விமானங்கள் 14 என்று கூறப்பட்டது. விடுதலைப்புலிகளின் அதிகாரப் பூர்வப் பத்திரிக்கையான ஈழநாதத்தின் கூற்றுப்படி அழிக்கப்பட்ட விமானங்கள் எண்ணிக்கை 28 ஆக வெளியிடப்பட்டது. சார்பற்ற அறிக்கை 26 வானூர்திகள் அழிக்கப்பட்டன அல்லது சேதமாக்கப்பட்டன என்று கூறுகின்றது.
# கட்டுநாயக்கா விமானப் படைத்தளத் தாக்குதல், 2001

## தாக்குதலினால் ஏற்படுத்தப்பட்ட இழப்புகள்

### முற்றிலுமாக அழிக்கப்பட்டவை

- இரண்டு எ (A) - 340 - 300 பயணிகள் விமானங்கள்
- ஒரு எ (A) - 330 -200 பயணிகள் விமானம்
- நான்கு கிபிர் போர் விமானங்கள்
- மூன்று கெ (K)-8 பயிற்சி விமானங்கள்
- இரண்டு எம்.ஐ.ஜி (MIG) - 27 ஜெட் போர் விமானங்கள்
- இரண்டு பெல் (bell) 412 உலங்கு வானூர்தி
- இரண்டு வி.வி.ஐ.பி (VVIP) 412 உலங்கு வானூர்தி
- இரண்டு எம்.ஐ (MI) -17 உலங்கு வானூர்தி
- மூன்று K-8
# கட்டுநாயக்கா விமானப் படைத்தளத் தாக்குதல், 2001

## தாக்குதலினால் ஏற்படுத்தப்பட்ட இழப்புகள்

### சேதப்படுத்தப்பட்டவை

- இரண்டு - A-320 பயணிகள் விமானங்கள்
- ஒரு - A-340 பயணிகள் விமானம்
- ஒரு அண்டொனோவ் (Antonov) போக்குவரத்து விமானம்
- ஒரு எம்.ஐ (MI) -24 உலங்கு வானூர்தி
- ஒரு பெல் (Bell) 412 உலங்கு வானூர்தி
- நான்கு கிபிர் போர் விமானங்கள்  
விடுதலைப்புலிகளால் நடத்தப்பட்ட இத்தாக்குதலானது இலங்கையின் பொருளாதாரத்தில் வரலாறு காணாத மாற்றத்தை ஏற்படுத்தியது. இத்தாக்குதலின் மூலம் சுமார் 375 மில்லியன் அமெரிக்க டாலர்களிற்கும் அதிகமான சொத்துக்கள் அழிக்கப்பட்டதும் குறிப்பிடத்தக்கது.
# கட்டுநாயக்கா விமானப் படைத்தளத் தாக்குதல், 2001

## c

### வெளியிணைப்புகள்

- கட்டுநாயக்கா விமானப் படைத் தளத் தாக்குதல் ஜேன்ஸ்சின் புலனாய்வு அறிக்கை
- கட்டுநாயக்காத் தாக்குதல் குறித்து பிபிஸி
# ஜான் மேத்தர்

**ஜான் குரோம்வெல் மேத்தர்** (பி. ஆகஸ்ட் 7, 1946) அவர்கள் ஒரு அமெரிக்க விண்மீனியல் அறிஞரும் (Astrophysicist) பேரண்டவியல் அறிஞரும் ஆவார். இவர் 2006 ஆண்டிற்கான இயற்பியல் பரிசை பெர்க்கிலியில் உள்ள கலிபோர்னியா பல்கலைக்கழகப் பேராசிரியரான ஜியார்ஜ் ஸ்மூட் அவர்களுடன் சேர்ந்து பெற்றார். ஜான் மேட்த்தர் அவர்கள் அமெரிக்காவில் உள்ள மேரிலாந்தில் இருக்கும் நாசா (NASA) வைச் சேர்ந்த கோடார்டு விண்ணோச்சு நடுவணகத்தில் (Goddard Space Flight Center) அறிவியல் அறிஞராக பணியாற்றி வருகின்றார். மேத்தர் அவர்களும் ஸ்மூட் அவர்களும் கண்டுபிடித்த பேரண்ட விண்வெளியின் பின்புலத்தில் காணப்படும் நுண்ணலைக் கதிர்வீச்சின் பண்புகளைக் கொண்டு, பேரண்டத்தின் மூலப் பெரும்பிறக்கம் (பெருவெடி)
(Bing-Bang) என்னும் கொள்கையை உறுதி செய்ய உதவியது என்பதற்காக நோபல் பரிசு அளிக்கப்படுகின்றது. அவர்கள் கண்டுபிடிப்புக்கு COBE என்னும் செயற்கைமதி (செயற்கைத் துணைக்கோள்) பெருந்துணையாய் இருந்தது.  
இவர், *ஆதி முதல் ஒளி: பேரண்டத்தோற்றத்தின் அதிகாலை (வைகறை)ப் பொழுத்துக்கு பின்னோக்கிப் பயணம்(செலவு) செல்லும் அறிவியல் உண்மைக் கதை* (The Very First Light: The True Inside Story of the Scientific Journey Back to the Dawn of the Universe,) என்னும் நூலை ஜான் போஸ்லோ (John Boslough) என்பாருடன் சேர்ந்தெழுதி 1996ல் வெளியிட்டுள்ளார்.
# ஜான் மேத்தர்

## வாழ்க்கை வரலாறு

### கல்வியும் துவக்க ஆய்வுகளும்

பள்ளிப்படிப்பு: நியூ ஜெர்சியில் உள்ள நியூட்டன் என்னும் ஊரில் உள்ள நியூ ஜெர்சி உயர்நிலைப்பள்ளியில் (Newton High School, Newton, New Jersey) 1964ல் தேர்ச்சி பெற்ரார்.
# ஜான் மேத்தர்

## பட்டப் படிப்பு

- 1968 இளங்கலை (இயற்பியல்), சுவார்த்மோர் கல்லூரி
- 1974 முனைவர் பட்டம் (இயற்பியல்), கலிபோர்னியா பல்கலைக்கழகம் (பெர்க்லி)
# ஜான் மேத்தர்

## பரிசுகளும் புகழ் பட்டங்களும்

- பெஞ்சமின் பிராங்கிளின் விருது (இயற்பியல்), 1999
- நோபல் பரிசு இயற்பியல், 2006
# ஜியார்ஜ் ஸ்மூட்

**ஜியார்ஜ் ஃவிட்ஸ்ஜெரால்டு ஸ்மூட் III** (George Fitzgerald Smoot) (பிறப்பு:பெப்ரவரி 20, 1945) ஒரு அமெரிக்க விண்மீனியல் அறிஞரும் (Astrophysicist) பேரண்டவியல் அறிஞரும் ஆவார். இவர் 2006 ஆண்டிற்கான இயற்பியல் நோபல் பரிசை நாசாவைச் சேர்ந்த ஜான் மேத்தர் அவர்களுடன் சேர்ந்து பெற்றார். இவர் பெர்க்கிலியில் உள்ள கலிபோர்னியா பல்கலைக்கழகப் பேராசிரியராகப் பணி யாற்றுகிறார். இவர் அமெரிக்காவில் உள்ள மேரிலாந்தில் இருக்கும் நாசா (NASA) வைச் சேர்ந்த கோடார்டு விண்ணோச்சு நடுவணகத்தில் (Goddard Space Flight Center) பணிபுரியிம் ஜான் மேத்தர் அவர்களோடு சேர்ந்து கண்டுபிடித்த பேரண்ட விண்வெளியின் பின்புலத்தில் காணப்படும் நுண்ணலைக் கதிர்வீச்சின் பண்புகளைக் கொண்டு, பேரண்டத்தின் மூலப் பெரும்பிறக்கம் (பெருவெடி)
(Bing-Bang) என்னும் கொள்கையை உறுதி செய்ய உதவியது என்பதற்காக நோபல் பரிசு அளிக்கப்படுகின்றது. அவர்கள் கண்டுபிடிப்புக்கு COBE என்னும் செயற்கைமதி (செயற்கைத் துணைக்கோள்) பெருந்துணையாய் இருந்தது.
# ஜியார்ஜ் ஸ்மூட்

## வாழ்க்கையும் ஆய்வுகளும்

ஸ்மூட் அவர்கள் அமெரிக்காவில் உள்ள ஃவுளோரிடா (புளோரிடா) மாநிலத்தில் யூக்கான் (Yukon) என்னும் ஊரில் பெப்ருவரி 20, 1945ல் பிறந்தார். இவர் மாசாச்சுசெட்சு இன்ச்டிட்யூட் ஆஃவ் டெக்னாலஜி (எம் ஐ டி, MIT) யில் படித்து கணிதத்திலும் இயற்பியலிலும் 1966 ஆம் ஆண்டு பட்டம் பெற்றார். நான்கு ஆண்டுகள் கழித்து 1970ஆம் ஆண்டு அணுவுட்துகள்கள் பற்றிய ஆய்வுக்காக முனைவர் பட்டம் பெற்றர். அதன் பின்னர் தன் ஆய்வுத்துறையை மாற்றிக்கொண்டு பேரண்டம் பற்றி ஆராயத்தொடங்கினார். லாரன்ஸ் பெர்க்கிலி நாட்டு ஆய்வுச்சாலையில் 1968ல் நோபல் பரிசு பெற்ற லூயி ஆல்வாரஸ் என்னும் அறிஞருடன் கூட்டாக சேர்ந்து ஆய்வு நடத்தினார். அவ் ஆய்வானது நிலவுலகின் காற்றுமண்டலத்தின் மிகப்புறத்தே இருக்கும் மேலடுக்குப் பகுதிக்கு கருவிகள் பொருத்திய பலூன் (நொய்ம்பை) ஒன்றை அனுப்பி அதன் துணையால் எதிர்ப்பொருள் (antimatter) (பலூன்) இருக்கின்றதா என்பதைக் கண்டுபிடிப்பது பற்றியதாகும். அன்றிருந்த பேரண்டக் கொள்கைகள் அப்படி ஒரு நிலையைச் சுட்டியது.  
பின்னர் ஸ்மூட் அவர்களின் ஆர்வம் பேரண்டப் பின்புல நுண்ணலைக் கதிர்வீச்சைப் (பே நு கவீ) (CMB) பற்றிய கருத்தில் வலுப்பெற்றது. பேரண்டத்தில் பின்புலமாக நுண்ணலைக் கதிர் வீச்சு இருப்பதை ஆர்னோ ஆலன் பென்சியாஸ் என்பவரும் ராபர்ட் வுட்ரோ வில்சன் என்பவரும் தற்செயலாய் 1964ல் கண்டு பிடித்தனர். இக்கண்டுபிடிப்புக்காக இவ்விரௌவர்ம் 1978ஆம் ஆண்டிற்கான இயற்பியல் நோபல் பரிசைப் பெற்றனர். இந்த பின்புல நுண்ணலைக் கதிர்வீச்சு ஒரே சீராக எல்லா திசைகளிலும் உள்ளனவா என்பது தெரியாமல் இருந்தது. பேரண்டத்தின் கட்டமைப்பும் அது சுழன்றுகொண்டு வருகின்றதா என்பதும் போன்ற அடிப்படையான கேள்விகளுக்கு விடை தெரியாமல் இருந்தது. பேரண்டத்தைப் பற்றிய கருத்துருக்களின் ஒன்று பேரண்டம் சுழலுவதாயின் இந்தப் பின்புல கதிர்வீச்சில் ஒருவர் காணும் திசைக்கு ஏறார்போல சிறு வேறுபாடுகள் இருக்குமெனவும், அதனைத் துல்லிய வெப்ப வேறுபாடுகளால் கண்டறியலாம் எனவும் அறிந்திருந்தனர். ஸ்மூட் அவர்கள் ஆல்வாரஸ், ரிச்சர்ட் முல்லர் ஆகியோரின் துணையுடன் 60 பாகை திசை வேறுபாட்டில் அறியக்கூடிய மிகத்துல்லிய நுண்ணலை வேறுபாட்டை அளக்கும் ரேடியோ அளவியைக் கண்டுபிடித்துப் பயன்படுத்தினர். அதன் விளைவாக பேரண்டத்தில் நுண்ணலை கதிர்வீச்சு ஒரே சீராக எல்லா திசையிலும் இல்லை என்று கண்டறிந்தனர். இக்கண்டுபிடிப்பு பேரண்டத்தின் ஆதிமூலத் தோற்றத்திற்குக் காரணமான பெரும்பிறக்கம் (Big Bang) (பெருவெடி) என்னும் கொள்கைக்கு வலு சேர்க்கும் அடிப்படையாக உள்ளதாகக் கண்டுள்ளனர்.
# கோபெ செயற்கைமதி

<table ="1" cellspacing="0" cellpadding="2">
<caption>
**பேரண்டப் பின்புலத் தேடி Cosmic Background Explorer**</caption>
<tr><td colspan=2>
<span></span>
</td></tr>
<tr>
<th>நிறுவனம்</th><td>நாசா(NASA)</td>
</tr><tr>
<th>ஒப்பந்தப் பணியகம்</th><td>கோடார்டு விண்ணோச்சு நடுவணகம்
(Goddard Space Flight Center)</td>
</tr><tr>
<th>குறிப்பிட்டக் குறிக்கோள் பணி</th><td>பேரண்ட இயல்</td>
</tr><tr>
<th>செயற்கைமதி</th><td>பூமி</td>
</tr><tr>
<th>ஏற்றம் (launch) </th><td>நவம்பர் 18, 1989
டெல்ட்டா ஏவுகணை மீது</td>
</tr><tr>
<th>பணியின் காலம்</th><td>~4 ஆண்டுகள்</td>
</tr><tr>
<th>பொருண்மை</th><td>2270 கி.கிராம்</td>
</tr><tr>
<th>NSSDC ID</th><td>1989-089A</td>
</tr><tr>
<th>வலைத்தளம்</th><td>http://lambda.gsfc.nasa.gov/product/cobe/</td>
</tr>
<tr>
<th>Orbital elements</th>
</tr><tr>
<th>பெரும் அச்சின் பாதி</th><td>900.2&nbsp;km</td>
</tr><tr>
<th>நடுவிலக்கம்</th><td>0.0006 – 0.0012</td>
</tr><tr>
<th>சாய்மம்</th><td>99.3°</td>
</tr><tr>
<th>சுற்று நேரம்</th><td>103 minutes</td>
</tr><tr>
<th>Right ascension of  
the ஏறும் கோணம்</th><td>270°</td>
</tr><tr>
<th>Argument of perigee</th><td>???</td>
</tr>
<tr>
<th>அளவீட்டுக் கருவிகள்</th>
</tr><tr>
<th>DIRBE</th><td>அகசிவப்பு போலோ வெப்ப அளவி</td>
</tr><tr>
<th>FIRAS</th><td>மிகநீள அகச்சிவப்பலை அளவி</td>
</tr><tr>
<th>DMR</th><td>ஒப்பீட்டு நுண்ணலை அளவி</td>
</tr>
</table>  
பேரண்டத்தின் பின்புலத் தேடி என்னும் பொருள்படும் COBE (Cosmic Background Explorer) செயற்கைமதி (செயற்கைத் துணைக்கோள்) தேடி-66 (**Explorer 66**) என்றும் அழைக்கப்பட்டது. இதன் குறிக்கோள் பேரண்டத்தில் பின்புலமாய் இருக்கும் நுண்ணலைக் கதிர்வீச்சைப் பற்றி துல்லியமாய் ஆய்வதாகும். இவ்வளவீடுகளின் துணையால் பேரண்டத்தின் தோற்றம் வளர்ச்சி பற்றி அறிய இயலும் என்று அறிஞர்கள் கருதினார்கள்.